
Selam alejkum! Negdje sam pročitao da je nedžranska kršćanska delegacija obavila kršćansku molitvu u Poslanikovoj džamiji kad su došli na razgovor sa Poslanikom. Je li to tačno i koliko su vjerodostojni ti hadisi?


* 
* 
* 
* 
* 
* 
* 

 
Obavljanje kršćanskih molitvi u mesdžidima

Ve alejkumu selam!


Tačno je da je delegacija kršćana iz područja Nedžran (područje na jugu sadašnje Saudijske Arabije) došla Poslaniku, sallallahu alejhi ve sellem, u Medinu , gdje ih je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** , salallahu alejhi ve sellem, pozvao da prihvate ***[islam](https://pitajucene.com/search/islam/questions/ "Pretraži pitanja o Islamu")***, a zatim i na mubahele (međusobno prizivanje Allahovog prokletstva na lažljivca). Oni su se uplašili mubahele i na kraju prihvatili davanje džizje. ***[Predaja](https://pitajucene.com/search/predaj/questions/ "Pretraži pitanja o predajama")*** o obavljanju molitve kršćana Nedžrana unutar Poslanikovog, sallallahu alejhi ve sellem, mesdžida u njegovom prisustvu nije vjerodostojna.


Tako je Ibn Kesir, Allah mu se smilovao, rekao u svom Tefsiru u komentaru 61. ajeta sure Ali Imran: Rekao je Ibn Ishak, rekao mi je Muhammed ibn Džafer ibn Ez-Zubejr , koji je rekao: ”Došli su (delegacija Nedžrana) Poslaniku, sallallahu alejhi ve sellem. Ušli su kod njega u njegov mesdžid kada je klanjao ikindija-namaz. Na njima su bili ogrtači čija je ljepota bila kao ljepota muškaraca Benu Haris ibn Ke’ab.’’ Rekao je: ”Poslanikovi, sallallahu alejhi ve sellem, ***[ashabi](https://pitajucene.com/search/ashab/questions/ "Pretraži pitanja o ashabima")*** koji su ih vidjeli, rekli su: ‘Poslije njih nismo vidjeli delegaciju sličnu njima.’ Kada je nastupilo vrijeme njihove molitve, ustali su (da obave molitvu) u Poslanikovom mesdžidu. Poslanik rekao je (ashabima): ‘Pustite ih’, a potom su klanjali u pravcu istoka.’’


Ibn Redžeb , Allah mu se smilovao, rekao je u svome komentaru Fethul-Bari na Sahihul-Buhari , nakon hadisa Ummu Seleme, Allah bio zadovoljan njome, u kojem je spomenula da je vidjela crkvu u Abesiniji, u kojoj su bili slike i kipovi i da je to spomenula Poslaniku , sallallahu alejhi ve sellem, pa je rekao: “Oni su, kada bi među njima bio neki dobar čovjek pa umro, na njegovom grobu gradili bogomolju, prikazujući te likove. Oni su kod Allaha na Sudnjem danju najgora stvorenja.”


Kao što se njima (mušricima) ne dozvoljava obavljanje njihovih ibadeta u mesdžidima, također muslimani ne trebaju da klanjaju svoje namaze u bogomoljama nevjernika koje su podignute radi njihovog nevjerstva. A ukoliko se kaže: ”Zabilježeno je ono što ukazuje na validnost obavljanja njihovih ibadeta u muslimanskim mesdžidima, što ujedno ukazuje, principom prioritetnijeg, da je muslimanima dozvoljeno da klanjaju u njihovim bogomoljama. Nakon ovih riječi, spomenuo je prethodni ***[hadis](https://pitajucene.com/search/Hadis/questions/ "Pretraži pitanja o hadisima")***, a potom je rekao: ”Lanac prenosilaca je prekinut i hadis je slab i nema potrebe za njemu sličnim. A čak i da je vjerodostojan, tumačit će se da je Poslanik, sallallahu alejhi ve sellem, u to vrijeme time želio da pridobije njihova srca i da ih ne udalji od islama i sada kada više za tim ne postoji potreba, nije dozvoljeno da se to dopušta. Zbog toga Omer, Allah bio zadovoljan njime, uvjetovao je nevjernicima prilikom sklapanja ugovora sa ehli-zimme da skrivaju svoju vjeru, kao i da ne podižu svoje glasove prilikom njihove molitve kao i da ne čitaju svoje molitve u prisustvu muslimana. Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


